  Туспуктэм: Калык фронтлэн Удмуртиысь ёзэтэзлэн пресс-службаез Майя Бывальцева «Автопоезд» огъяросси акци улсын Калык фронтлэн Удмуртиысь ёзэтэз элькунысьтымы ожгарчиослы УАЗ «Патриот» машина ыстӥз. Сое басьтыны коньдон «Народный фронт. Всё для победы!» ӵектос улсын люказы. Со сярысь улосвыл движенилэн пресс-службаез ивортӥз. Машина выль ӧвӧл ни, но туж умой, сое эскеронъёс возьматӥзы, пусйиз Удмуртиысь Калык фронтлэн улосвыл исполкомезлэн кивалтӥсез Ваге Карапетян. « Оскиськом, корт вал пиосмы понна умой ужалоз. Куке со вуоз, отын эшшо кузымъёс луозы. Ми гуманитарной юрттэт понӥмы на – со кема возиськись сиён-юонъёс (тушёнка, сгущёнка, кеньыръёс, ческыт сиёнъёс, чай, кофе), тазалыкез утён удысын ужасьёслэн профсоюззылэсь трос эмъюмъёс, астэ  чылкыт возён арбериос, репелентъёс, автомобиль шинаос » Ваге Карапетян, Удмуртиысь Калык фронтлэн улосвыл исполкомезлэн кивалтӥсез «Автопоезд» акци улсын Россиысь пӧртмэ улосвылъёсысь сюосын машинаос нимысьтыз ожгар ужрад мынон интые Вормон нунал азьын вуоз. Тодэ вайытом, Дэбес ёросын нимысьтыз ожгар ужрад мынон интые келянн понна адсконтэм карись сетьёс лэсьтыны кутскизы. Тегъёс: нимысьтызужрад автомашинаос Удмуртия  